সুপার শোডাউন (২০১৯)
সুপার শোডাউন একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র, স্ম্যাকডাউন এবং ২০৫ লাইভের জন্য প্রযোজনা করেছিল। এই অনুষ্ঠানটি ২০১৯ সালের ৭ই জুন তারিখে সৌদি আরবের জেদ্দার কিং আব্দুল্লাহ আন্তর্জাতিক স্টেডিয়ামে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি ডাব্লিউডাব্লিউই সুপার শোডাউন কালানুক্রমিকের অধীনে প্রচারিত দ্বিতীয় এবং ডাব্লিউডাব্লিউই-এর ১০ বছরের অংশীদারিত্বের অধীনে সৌদি ভিশন ২০৩০ সমর্থন করে তৃতীয় অনুষ্ঠান ছিল।